Public procurement notice: Voluntary Ex Ante Transparency Notice
Published: 2024-05-28
Buyer: Kymenlaakson hyvinvointialue
Country: FI
Region: FI1C4
Contract type: Supplies
Procedure: Other single
CPV classification: 48814000: Medical information systems
Estimated value:  EUR
Award criteria: quality

Technical requirements: Kymenlaakson hyvinvointialue on saanut valtioneuvoston päätöksellä (VN/9666/2023) valtionavustusta hyvinvointialueen
toiminnan vakiinnuttamiseen ja kehittämiseen vuosille 2023-2025.

Avustuksen käyttökohteet ovat tuottavuusohjelmaan sisältyvään kertaluonteiseen tai tilapäiseen:
1) palveluiden järjestämistä ja tuottamista koskevien toimintamallien yhtenäistämiseen ja kehittämiseen;
2) palveluketjujen ja -kokonaisuuksien sekä niitä koskevan tiedolla johtamisen kehittämiseen;
3) digitaalisten ja etäpalvelujen sekä muiden palvelukanavaratkaisujen suunnitteluun ja toteutukseen;
4) palveluverkkoa ja toimitiloja koskevaan selvitykseen ja niiden muutoksista aiheutuviin kustannuksiin;
5) tukipalveluihin liittyvien organisointien suunnitteluun ja toteutukseen;
6) tieto- ja viestintäteknisten ratkaisujen kehittämiseen ja toteutukseen;
7) henkilöstön riittävyyteen, saatavuuteen, työnjakoon ja osaamiseen liittyvään kehittämiseen;
8) johtamisen, esimiestyön sekä työhyvinvoinnin edistämiseen; 
9) asukkaiden, palveluiden käyttäjien ja henkilöstön osallisuuden sekä osallistumis- ja vaikutusmahdollisuuksien edistämiseen;
10) toiminnan muun kuin 1-9 kohdassa tarkoitetun, niitä vastaavan vakiinnuttamisen edellyttämiin lisäkustannuksiin.

Tuottavuusohjelman reunaehtoina ovat hyvinvointialueen lakisääteiset velvoitteet palveluiden tuottamisesta.

Tuottavuusohjelman laatimisessa huomioidaan hyvinvointialuestrategian mukaiset talouteen liittyvät tavoitteet:

-Talouden ja toiminnan tasapaino: Turvaamme Kymenlaakson hyvinvointialueen itsenäisen ja päätösvaltaisen aseman tulevaisuudessa taloudellisesti kestävällä toiminnalla

-Uudistuva ja muutoskykyinen: Uskallamme tehdä valintoja ja päätöksiä ja sitoudumme niihin yhdessä, mikä vahvistaa toimeenpanokykyä. Jatkuvan uudistumisen ja kehittämisen kulttuuri ohjaa kohti talouden tasapainoa.

-Toiminnan arviointi ja kehittäminen: Tietotuotantomme on ajankohtaista ja luotettavaa. Toimintamme kehittäminen perustuu laskelmiin ja laajoihin vaikutusten arviointeihin. Tarkastelemme palveluiden tuotantotapoja säännöllisesti kustannusten, vaikuttavuuden ja tehokkuuden
parantamiseksi.

Kymenlaakson keskeiset haasteet on tunnistettu: 
-Kustannukset ovat keskimääräistä suuremmat ja palveluntarve on korkea
- Alueella on korkea sairastavuus
- Henkilöstövajeet ovat kasvattaneet ostopalvelujen tarvetta

Tuottavuusohjelman teemat:
- Hallinto
- Ostopalvelut
- Digi- ja asiakasohjaus
- Palveluverkko
- Henkilöstö

Hankittava palvelu
Medanets on hoitotyön mobiilisovellus, joka keskustelee suoraan potilastietojärjestelmän kanssa, mahdollistaen esimerkiksi
potilaan mittaustulosten kirjaamisen potilaan vieressä, vieden tiedon oikean potilaan tietoihin reaaliajassa potilastietojärjestelmään.
Valittavan toimittajan tehtävä on tuottaa jo Kymenlaakson hyvinvointialueen käytössä olevan Medanets-mobiilikirjausjärjestelmän uusien osioiden käyttöönotto sekä mahdollisena optiona 24/7 tuki tarjouksen mukaisesti. Toteuttamiseen sisältyy enintään 650 potilaspaikkaa +
kotiuttamisyksiköt. Tuote toimitetaan kokonaistoimituksena tuotantoon asennettuna sekä käyttökoulutettuna. Toimeksianto toteutetaan Q2/2024 - Q4/2025 aikana.

Kyseessä on kustannustehokas ja potilasturvallinen ratkaisu.
Kyseessä on olemassa olevan järjestelmän laajennus, jolla
helpotetaan ja yhtenäistetään potilaan seurantatietojen
kirjaamista sekä parannetaan tieto- ja potilasturvallisuutta.
Vastaavia ratkaisuja on selvitetty, mutta niissä ei ole LifeCare -integraatiota.

Toisin sanoen vastaavia mobiiliratkaisutoimittajia
Kymenlaakson hyvinvointialueen LifeCare -
integraatiojärjestelmään ei ole tällä hetkellä Suomessa.
Myöskään EU-alueella ei ole mobiiliratkaisutoimittajaa, jolta
löytyisi LC-integraatio suomen kielellä.

Medanets Oy on tehnyt tarjouksen laajennuksesta 5.4.2024.
Tarjous vastasi tarjouspyyntöä ja Kymenlaakson
hyvinvointialueen tarpeita.


Winner: Medanets Oy
Award value: 1389844